Ову регију су у давној прошлости насељавали Бербери. У 7. веку п. н. е. Феничани су ту основали колоније уз море. Оне су касније дошле под утицај Картагине. Под влашћу Рима ова област је постала просперитетна. Почетком 3. века област се називала „Регион три града“ ("-{Regio Tripolitana}-") по своја три важна града: Оеа, Лептис Магна и Сабрата. Вандали су заузели ово подручје 435, док су их Византинци сменили у 6. веку. Арапи су преплавили област Триполитаније у 7. веку. Отомански Турци су заузели Триполитанију 1553. и организовали је као свој „вилајет Триполи“. Област је постала италијански посед 1911. после Италијанско-турског рата. Дана 3. децембра 1934. Триполитанија је постала део јединствене колоније Либија.